**Obec Černík** v súlade s ustanovením § 6 ods. 1 zákona Slovenskej národnej rady číslo 369/1990 Zb., o obecnom zriadení v znení neskorších predpisov a ustanoveniami § 29 a § 103 ods. 1 zákona NR SR č.582/2004 Z. z. o miestnych daniach a miestnom poplatku za komunálne odpady a drobné stavebné odpady v y d á v a  s účinnosťou od 1.januára 2009

**VŠEOBECNE ZÁVAZNÉ NARIADENIE OBCE**

**O DANI ZA PSA**

číslo ..........zo dňa................................

o podmienkach určovania a vyberania dane za psa na území obce

**ČERNÍK**

**§ 1**

**Úvodné ustanovenie**

Obecné zastupiteľstvo v Černíku podľa § 11 ods. 4 písm. d) , zákona SNR číslo 369/1990 Zb., o obecnom zriadení v znení neskorších predpisov r o z h o d l o , že v nadväznosti na § 98 zákona NR SR číslo 582/2004 Z. z. o miestnych daniach a miestnom poplatku za komunálne odpady a drobné stavebné odpady z a v á d z a  s účinnosťou od 1.januára 2009

**d a ň z a p s a.**

**§ 2**

**Predmet dane**

1. Predmetom dane za psa je pes starší ako 6 mesiacov chovaný fyzickou alebo právnickou

osobou.

2. Predmetom dane za psa nie je

a) pes chovaný na vedecké účely a výskumné účely,

b) pes umiestnený v útulku zvierat

c) pes so špeciálnym výcvikom na sprevádzanie nevidomej osoby

d) pes, ktorého vlastní občan s ťažkým zdravotným postihnutím,

Skutočnosť, že pes nie je predmetom dane, preukazuje jeho vlastník správcovi dane bez vyzvania príslušným úradným písomným dokladom.

**§ 3**

**Daňovník**

Daňovníkom je fyzická osoba alebo právnická osoba, ktorá je vlastníkom psa. Ak nie je možné preukázať kto psa vlastní, daňovníkom je osoba , ktorá je držiteľom psa.

**§ 4**

**Základ dane a zdaňovacie obdobie**

Základom dane je počet psov, ktorí sú predmetom dane. Zdaňovacím obdobím je kalendárny rok.

**§ 5**

**Sadzba dane**

Sadzba dane za jedného psa a kalendárny rok sú **3 eurá.**

**§ 6**

**Vznik a zánik daňovej povinnosti**

1. Daňová povinnosť vzniká prvým dňom kalendárneho mesiaca nasledujúceho po mesiaci,

v ktorom daňovník nadobudol psa staršieho ako 6 mesiacov a zaniká prvým dňom

kalendárneho mesiaca nasledujúceho po mesiaci, v ktorom daňovník už nie je vlastníkom

alebo držiteľom psa.

2. Ak daňovník nadobudne psa mladšieho ako 6 mesiacov, jeho daňová povinnosť vzniká

prvým dňom toho kalendárneho mesiaca, ktorý nasleduje v ktorom pes dosiahol vek

6 mesiacov.

3. Skutočnosti podmieňujúce vznik a zánik daňovej povinnosti /nadobudnutie psa, zánik

vlastníctva psa, stratu alebo úhyn psa a pod./ preukazuje daňovník písomným dokladom,

ktorý je možné nahradiť čestným prehlásením. V prípade úhynu psa je týmto dokladom

potvrdenie veterinárneho lekára.

**§ 7**

**Oznamovacia povinnosť a platenie dane**

1. Pri plnení svojej oznamovacej povinnosti daňovník, ktorý je fyzickou osobou uvedie

správcovi dane okrem svojho mena, priezviska a adresy svojho trvalého pobytu aj

kalendárny mesiac, v ktorom sa stal vlastníkom alebo držiteľom psa, vek psa určený podľa

mesiacov a miesto chovu psa. Právnické osoby a podnikateľské subjekty uvádzajú aj svoj

obchodný názov alebo obchodné meno, IČO, sídlo resp. miesto podnikania.

2. Daň sa platí v hotovosti v pokladni správcu dane, prevodom z účtu v peňažnom ústave

alebo poštovou poukážkou do 31. januára zdaňovacieho obdobia.

**§ 8**

**Zrušovacie a záverečné ustanovenia**

1. Dňom nadobudnutia účinnosti tohto Všeobecne záväzného nariadenia sa **r u š í**

Všeobecne záväzné nariadenie obce Černík č.4 zo dňa 14.12.2007

2. Toto Všeobecne záväzné nariadenie nadobúda účinnosť dňom 1.1.2009

V Černíku, dňa 27.11.2008

**Ľudovít Kuťka**

**Starosta obce**

Posledná úprava ( Piatok, 09 Január 2009 10:29 )